คือเริ่มแรกเลยหนูคุมกำเนิดแบบฝังยาคุมแบบ3ปีพอครบกำหนดก็เปลี่ยนมาเป็นฉีดพอฉีดคนบก้เปลี่ยนมาทานแบบเม็ด21เม็ด กินตรงเวลาไม่เคยลืมกิน เมื่อวันจันทร์หนูกินเม็ดสุดท้ายของแผง แล้ววันนี้คือหนูมีอะไรกันประจำเดือนหนูจะมามั้ยคะ
สวัสดีค่ะ เมื่อครบกำหนดหมดอายุยาฝังคุมกำเนิด แล้วได้เปลี่ยนมาฉีดยาคุมกำเนิดต่อทันที ยาฉีดก็จะป้องกันการตั้งครรภ์ได้อย่างต่อเนื่อง และเมื่อถึงกำหนดนัดฉีดยาคุมเข็มต่อไป ได้เริ่มทานยาคุมกำเนิดเลย การป้องกันการตั้งครรภ์ก็จะเป็นไปอย่างต่อเนื่องเช่นกัน โดยหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะทานยาเม็ดใดอยู่ก็ตาม รวมถึงในช่วงที่เว้นระยะการทานยาคุม 7 วันด้วยค่ะส่วนประจำเดือนนั้น หากที่ผ่านมา ไม่มีประจำเดือนมาในช่วงที่ฉีดยาคุมอยู่ การทานยาคุมในแผงนี้ ก็อาจยังไม่มีประจำเดือนมาก็ได้ เนื่องจากเยื่อบุโพรงมดลูกยังอาจฝ่อบางอยู่จากผลของฮอร์โมนจากยาฉีดค่ะ ทั้งนี้ เมื่อเว้นระยะครบ 7 วันแล้ว หากไม่มีประจำเดือนมา ควรลองตรวจหาการตั้งครรภ์ดูด้วย หากตรวจไม่พบ ก็สามารถเริ่มทานยาคุมแผงใหม่ได้เลยค่ะ